Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 309/14/8808	Rožňava, 15.5.2014
EEČ : 2-67-153-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Rožňava
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 14.02.2014 okolo 12.00 h v XXXXX, na ulici XXXXX z areálu firmy XXXXX - Ing. XXXXX XXXXX, odcudzil stavebný materiál a to 7 ks Lep Standard 25 kg, 1 ks rákos, 1 m, 2 ks rákos, 1,4 m, 1 ks rákos, 1,8 m, 3 ks Ursa 5/rol., 16 ks polystyrénu SF, 4 ks Vertex, 3 ks sadrokartón, čím spôsobil škodu XXXXX vo výške najmenej XXXXX €, 

Podľa §216 odsek 2 Trestného poriadku je určená obvinenému skúšobná doba v trvaní 18 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

Uznesením povereného príslušníka Obvodného oddelenia PZ SR v XXXXX, sp. zn. ORP-1XXXXX zo dňa 06.04.2014, bolo začaté trestné stíhanie a súčasne vznesené obvinenie XXXXX za prečin krádeže podľa § 212 ods. 1 Tr. zák., na tom skutkovom základe, ako je to uvedené vo výrokovej časti tohto uznesenia. 
Obvinený XXXXX sa ku skutku priznal v celom rozsahu. Uviedol, že dňa 14.02.2014 zavolal kamaráta XXXXX s vozidlom a povedal mu, aby ho pristavil v areáli spoločnosti XXXXX - XXXXX, kde vyplatil 1 sadrokartónovú dosku a pomohol mu naložiť do auta už ním pripravený stavebný materiál, ktorý je uvedený vo výroku uznesenia. Tento materiál odviezol XXXXXi do XXXXX k nemu domov. XXXXX nevedel, že on za tovar nezaplatil. Tento tovar následne vrátil a rozdiel, ktorý vznikol medzi ukradnutým a vráteným materiálom, vyplatil. Svoje konanie ľutuje. Vyjadril súhlas s prípadným podmienečným zastavením trestného stíhania. 
Svedkyňa - poškodená XXXXX uviedla, že je živnostníčka pod obchodným menom XXXXX - XXXXX a dňa 14.02.2014 na kamerovom zázname videli, že obvinený nakladá do vozidla stavebný materiál, za ktorý nezaplatil. Keď zisťovala podrobnosti, obvinený stavebný materiál vrátil a to, čo dlhoval, mu bolo stiahnuté z výplaty, t. j. škoda bola firme uhradená. Náhradu škody nežiada. 
Svedok XXXXX uviedol, že mu zavolal obvinený a požiadal ho, aby mu pomohol odviezť stavebný materiál zo stavebnín, kde pracuje. On pristavil vo firme svoje vozidlo, naložili materiál, kde obvinený mu povedal, že materiál už vyplatil dávnejšie. Materiál odviezol do obce XXXXX do dvora obvineného. Nevedel o tom, že materiál bol odcudzený. 
Z odborného vyjadrenia vyplýva, že odcudzený stavebný materiál mal hodnotu XXXXX €. 
Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak, 
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a c)  vzhľadom na osobu obvineného, s prihliadnutím na jeho doterajší život a na okolnosti prípadu možno takého rozhodnutie považovať za dostačujúce. Obvinený XXXXX spáchal prečin krádeže podľa § 212 ods. 1 Tr. zák., za ktorý zákon ustanovuje trest odňatia slobody, ktorého horná hranica neprevyšuje 5 rokov. Obvinený sa k spáchaniu prečinu priznal, svoje konanie oľutoval, spôsobenú škodu uhradil vrátením veci a vyjadril súhlas s aplikáciou inštitútu podmienečného zastavenia trestného stíhania. 
Obvinený je z miesta bydliska hodnotený kladne. V registri trestov záznam nemá.   
Vzhľadom na uvedené bolo dôvodné postupovať v zmysle § 216 ods. 1,2 Tr. por., t. j. podmienečne zastaviť trestné stíhanie proti obvinenému XXXXX, a určená mu bola skúšobná doba v trvaní 18 (osemnásť) mesiacov, ktorá je s prihliadnutím na jeho doterajší život a okolnosti prípadu dostačujúca. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Lenďák
prokurátor